|  |  |
| --- | --- |
| Prvi.jpg  |   26. децембар 2013. **12/13**  |
|  |  |

|  |
| --- |
| **децембар 2013. године** |
| САОПШТЕЊЕ ЗА МЕДИЈЕ |

**Просјечна нето плата у новембру 811 КМ**

Највиша просјечна нето плата у подручју *Финансијске дјелатности и дјелатности осигурања* 1 305 КМ, најнижа у подручју *Дјелатности пружања смјештаја, припреме и послуживања хране, хотелијерство и угоститељство* 531 КМ.

Просјечна мјесечна нето платазапослених у Републици Српској,исплаћена у новембру 2013. године износи811 КМ, а просјечна мјесечна бруто плата 1 340 КМ.

У поређењу са октобром 2013. године, просјечна нето плата исплаћена у новембру 2013. већа је реално за 0,6%.

Највиша просјечна нето плата у новембру 2013. године, посматрано по подручјима дјелатности, исплаћена је у подручју *Финансијске дјелатности и дјелатности осигурања* и износи 1 305 КМ, а најнижа у подручју *Дјелатности пружања смјештаја, припреме и послуживања хране, хотелијерство и угоститељство* 531 КМ.

У новембру 2013. године, у односу на октобар 2013, раст нето плате забиљежен је у подручјима *Умјетност, забава и рекреација* 2,4%, *Остале услужне дјелатности* 2,0%, *Финансијске дјелатности и дјелатности осигурања* 1,7%, *Административне и помоћне услужне дјелатности* 1,4% и *Пољопривреда, шумарство и риболов* 1,2%.

Смањење плате, у номиналном износу, забиљежено је у подручјима *Стручне, научне и техничке дјелатности* 9,1%, *Вађење руда и камена* 4,7% и *Грађевинарство* 3,0%*.*

 км



Графикон 1. Просјечнe нето платe запослених по мјесецима

**У септембру 2013. повећан број запослених 1,4 одсто**

Укупан број запослених у Републици Српској у септембру 2013. године износио је 240 305 што је у односу на март 2013. године, када је било 236 975 запослених, више за 1,4%. Од укупног броја запослених, 202 917 лица је запослено у пословним субјектима, док се 37 388 односи на предузетнике и лица запослена код њих.

Раст броја запослених забиљежен је у подручјима *Умјетност, забава и рекреација* 8,0%, *Стручне, научне и техничке дјелатности* 5,6%, *Остале услужне дјелатности* 5,2%, *Пољопривреда, шумарство и риболов* 4,8%, *Прерађивачка индустрија* 4,1%, *Грађевинарство* 3,9% и *Вађење руда и камена* 3,1%.

Посматрано по подручјима дјелатности до смањења броја запослених је дошло у подручјима *Образовање* 1,5 % и *Трговина на велико и на мало, поправка моторних возила и мотоцикала* 1,1%.

**Мјесечна инфлација у новембру 2013. године -0,2%**

Годишња инфлација (XI 2013/XI 2012.) -1,3%

Цијене производа и услуга, које се користе за личну потрошњу у Републици Српској, мјерене индексом потрошачких цијена, у новембру 2013. године у односу на октобар 2013. године, у просјеку су ниже за 0,2%.

Пад цијена забиљежен је код 3 од укупно 12 одјељака.

У Одјељку *Храна и безалкохолна пића* гдје су цијене у просјеку ниже за 0,5%*,* група *Храна* биљежипад цијена 0,6% и то смањење цијена овај мјесец је забиљежено код воћа 7,5%, јестивог уља 5,1%, маргарина 3,9%, пилетине 2,2%, телетине 1,9%, бијелог брашна 1,1%, кокошијих јаја 1,0%, тјестенине 0,9%, кухињске соли 0,8%, шећера 0,6%, јогурта 0,2%, јунетине 0,3%. Ипак, забиљежен је раст цијена код појединих производа и то код поврћа 4,3%, риже 3,3%, свињске масти 2,6%, чоколаде 2,5%. У групи *Безалкохолних пића* цијене су у просјеку ниже за 1,0% усљед нижих цијена кафе за 1,9%, чаја 1,0% и минералне воде за 0,8%.

У одјељку *Превоз* забиљежен је пад цијена 0,3%, усљед нижих цијена горива и мазива за 0,5%. Пад цијена 0,1% који је забиљежен у одјељку *Здравство* настао је због нижих цијена појединих лијекова за 0,2%.

Раст цијена забиљежен је код 4 од укупно 12 одјељака. Раст од 0,5% који је забиљежен у одјељку *Остала добра и услуге* настао је због виших цијена производа за личну његу и хигијену за 1,1%. У одјељку *Одјећа и обућа* раст цијена од 0,2% настао је због виших цијена одјеће и обуће. У одјељку *Алкохолна пића и дуван* раст цијена 0,1% настао је усљед виших цијена вина за 1,3%, жестоких пића и пива за 0,2%, а раст цијена од 0,1% забиљежен у одјељку *Намјештај и покућство* настао је због виших цијена производа за чишћење и одржавање куће за 0,4%.

У одјељцима *Становање, Комуникације, Рекреација и култура, Образовање* и *Ресторани и хотели* цијене су у просјеку остале исте.

Индекси производа и услуга који се користе за личну потрошњу у Републици Српској у новембру 2013. године у односу на исти мјесец 2012. године, нижи су у просјеку за 1,3%. Највећи утицај имао је индекс одјељка *Храна и безалкохолна* пића који је у односу на новембар 2012. године нижи за 3,5%.

**Цијене произвођача индустријских производа на домаћем тржишту (XI 2013/X 2013.) у просјеку ниже 0,1%**

Цијенe произвођачa индустријских производа на домаћем тржишту у новембру 2013. године у односу на октобар 2013. године у просјеку су ниже за 0,1%, у односу на новембар 2012. године ниже су за 1,4%, а за 1,4% ниже су и у односу на децембар 2012. године.

Посматрано по намјени потрошње, у новембру 2013. године, у односу на октобар 2013. године, цијене капиталних прозвода као и цијене нетрајних производа за широку потрошњу у просјеку су више за 0,1%, цијене енергије у просјеку су ниже за 0,1%, док су цијене интермедијарних производа као и цијене трајних производа за широку потрошњу у просјеку остале на истом нивоу.

Цијене трајних производа за широку потрошњу посматрано по намјени потрошње, у новембру 2013. године, у односу на новембар 2012, у просјеку су више за 0,3%, цијене интермедијарних производа у просјеку су ниже за 3,6%, цијене нетрајних производа за широку потрошњу за 1,2%, цијене капиталних прозвода за 0,5%, док су цијене енергије у просјеку остале на истом нивоу.

Посматрано по подручјима индустријске производње (PRODCOM), цијене подручја (Ц) прерађивачка индустрија у новембру 2013. године у односу на октобар 2013. године у просјеку су ниже за 0,9%, док су цијене подручја (Б) вађење руда и камена као и цијене подручја (Д) производња и снабдијевање електричном енергијом, гасом, паром и климатизација, у просјеку остале на истом нивоу.

У новембру 2013. године, у односу на новембар 2012, цијене подручја *Вађење руда и камена* више су за 0,8%, цијене подручjа *Прерађивачка индустрија* ниже су за 2,5%, док суцијене подручја *Производња и снабдијевање електричном енергијом, гасом, паром и климатизација* у просјеку остале на истом нивоу.

**Цијене произвођача индустријских производа на страном тржишту**

**(XI 2013/X 2013.) у просјеку остале на истом нивоу**

Цијенe произвођачa индустријских производа на страном тржишту у новембру 2013. године у односу на октобар 2013. године у просјеку су остале на истом нивоу, у односу на новембар 2012. године више су за 1,5%, а у односу на децембар 2012. године више су за 2,5%.

Посматрано по намјени потрошње, у новембру 2013. у односу на октобар 2013. цијене интермедијарних производа у просјеку су више зa 0,3%, цијене нетрајних производа за широку потрошњу за 0,2%, цијене трајних производа за широку потрошњу за 0,1%, цијене капиталних производа у просјеку су ниже за 2,5%, док су цијене енергије у просјеку остале на истом нивоу.

Цијене нетрајних производа за широку потрошњу, посматрано по намјени потрошње, у новембру 2013. у односу на новембар 2012, у просјеку су више за 3,6%, цијене интермедијарних производа за 2,1%, цијене енергије у просјеку су ниже за 2,9%, док су цијене капиталних производа као и трајних производа за широку потрошњу ниже за 1,2%.

Посматрано по подручјима индустријске производње (PRODCOM), цијене подручја (Б) вађење руда и камена у новембру 2013. године у односу на октобар 2013. године у просјеку су више за 1,1%, док су цијене подручја (Ц) прерађивачка индустрија у просјеку ниже за 0,1%.

У новембру 2013, у односу на новембар 2012, цијене подручја *Вађење руда и камена* у просјеку су више за 3,4%, и цијене подручја *Прерађивачка индустрија* за 1,4%.

**Календарски прилагођена индустријска производња (XI 2013/XI 2012.) већа 5,7%**

Десезонирана индустријска производња (XI 2013/X 2013.) већа 2,3%

**Календарски прилагођена индустријска производња** у новембру 2013. године у поређењу са новембром 2012. већа је за 5,7%. У *Прерађивачкој индустрији* остварен је раст од 10,7% и у подручју *Производња и снабдијевање електричном енергијом, гасом, паром и климатизацији раст од 0,8%,* док је у подручју *Вађења руда и камена* забиљежен пад од 9,8%. Календарски прилагођена производња трајних производа за широку потрошњу, у новембру 2013. у односу на новембар 2012. године, већа је за 31,9%, нетрајних производа за широку потрошњу за 23,0% и енергије за 7,9%, док је производња интермедијарних производа мања за 5,0%.

**Десезонирана индустријска производња** у новембру 2013. године у поређењу са октобром 2013. већа је за 2,3%. У *Прерађивачкој индустрији остварен* је раст од 9,3% и у подручју *Производња и снабдијевање електричном енергијом, гасом, паром и климатизацији* раст од 2,3%, док је у подручју *Вађења руда и камена* забиљежен пад од 12,3%. Посматрано према главним индустријским групама по основу економске намјене производа, десезонирана производња нетрајних производа за широку потрошњу, у новембру 2013. године у поређењу са октобром 2013, већа је за 6,0%, енергије за 5,9% и капиталних производа за 4,3%, док је производња интермедијарних производа мања за 4,1% и трајних производа за широку потрошњу за 4,2%.

**Број запослених у индустрији** у новембру 2013. године у односу на просјечан мјесечни број запослених у 2012. години већи је за 0,6%, у односу на исти мјесец прошле године већи је за 0,4, одсто, док је у односу на октобар 2013. мањи за 0,1. У периоду јануар - новембар 2013. године, у подручју *Производња и снабдијевање електричном енергијом, гасом, паром и климатизацији* остварен је раст од 1,5%, у подручју *Вађење руда и камена* раст од 0,6%, док је у подручју *Прерађивачка индустрија* забиљежен пад броја запослених од 0,6%.

Графикон 2. Индекси индустријске производње, новембар 2009 – новембар 2013. (∅2010=100)

**Извоз (I-XI 2013/I-XI 2012.) повећан 7,3%**

Покривеност увоза извозом (у периоду I-XI 2013.) 56,8%

У новембру 2013. године остварен је извоз у вриједности 229 милиона КМ и увоз у вриједности од 423 милиона КМ.

У оквиру укупно остварене робне размјене Републике Српске са иностранством у новембру ове године, проценат покривености увоза извозом износио је 54,2%.

У периоду јануар - новембар 2013. остварен је извоз у вриједности од 2 милијарде 364 милиона КМ, што је за 7,3% више у односу на исти период претходне године. Увоз је, у истом периоду, износио 4 милијарде 158 милиона КМ, што је за 1,5% мање у односу на исти период претходне године. Проценат покривености увоза извозом за првих једанаест мјесеци текуће године износио је 56,8%.

У погледу географске дистрибуције робне размјене Републикe Српскe са иностранством, у периоду
јануар - новембар 2013. године, највише се извозило у Италију и то у вриједности од 378 милиона КМ, односно 16,0%, те у Србију 361 милиона КМ, односно 15,3% од укупног оствареног извоза.

У истом периоду, највише се увозило из Русије и то у вриједности од милијарду и 119 милиона КМ, односно 26,9% и из Србије, у вриједности од 696 милиона КМ, односно 16,7% од укупно оствареног увоза.

Посматрано по групама производа, у периоду јануар - новембар 2013. године, највеће учешће у извозу остварују нафтна уља и уља добиjена од битуменозних минерала (осим сирових) са укупном вриједношћу од 211 милиона КМ, што износи 8,9% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од милијарду и 100 милиона КМ, што износи 26,5% од укупног увоза.

хиљ. КМ

2013

2012

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.baВладимир Копривицаvladimir.koprivica@rzs.rs.ba |
| **Статистика цијена** Биљана ТешићBiljana.tesic@rzs.rs.baЈасминка Милићjasminka.milic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** мр Сања Стојчевић Увалић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељењаИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, в. д. директора ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |